同一個獨立嘅關卡比起嚟，一個開放世界複雜好多，容易出現預想之外嘅 bug－喺一隻非開放世界遊戲裏面，遊戲世界會分割做好多橛，個遊戲程式喺玩家由一個區進入另一個區嗰陣，會載入新嗰個區，同時反載入舊嗰個區，但開放世界冇呢家嘢，要成個世界各區同時存在，一個虛擬世界多物件，就容易出現預想之外嘅互動，產生預想之外嘅 bug 。